# David Bowie

| David Bowie |
| --- |
|  David Bowie v roku 2002 |
| Základné informácie |
| Rodné meno | David Robert Jones |
| Narodenie | 8. január 1947 Brixton, Londýn, Spojené kráľovstvo |
| Úmrtie | 10. január 2016 (69 rokov) New York, USA |
| Pôsobenie | spevák-skladateľ, herec |
| Roky pôsob. | 1962 – 2016 |
| Deti | 2 |
| Webstránka | www.DavidBowie.com |
|

|  |  |
| --- | --- |
|  |  Hudobný portál  Britský portál  Biografický portál |

 |

**David Robert Jones** (\* 8. január 1947, Brixton, Londýn, Spojené kráľovstvo – † 10. január 2016, New York, USA), známy pod umeleckým menom **David Bowie**, bol anglický spevák-skladateľ a herec. Stal sa vedúcou osobnosťou hudobného priemyslu a je považovaný za jedného z najvplyvnejších hudobníkov 20. storočia. Získal uznanie kritikov a hudobníkov najmä za svoju inovatívnu prácu v 70. rokoch. Jeho kariéra bola poznačená vynaliezavou vizuálnou prezentáciou, pričom jeho hudba a scéna mali významný vplyv na populárnu hudbu. Počas života predal viac ako 100 miliónov nahrávok na celom svete, čím sa stal jedným z najpredávanejších hudobných umelcov všetkých čias. Vo Veľkej Británii získal desať certifikátov platinových albumov, jedenásť zlatých a osem strieborných. Vydal jedenásť albumov číslo jeden. V USA získal päť platinových a deväť zlatých certifikátov. V roku 1996 bol uvedený do Rock and Roll Hall of Fame. Magazín *Rolling Stone* ho zaradil medzi 100 najlepších umelcov všetkých čias a po jeho smrti v roku 2016 bol časopisom označený ako „najväčšia rocková hviezda všetkých čias“.

Bowie, ktorý sa narodil v Brixtone v južnom Londýne, sa začal zaujímať o hudbu už ako dieťa. Nakoniec však študoval umenie, hudbu a dizajn, predtým ako začal s profesionálnou kariérou ako hudobník v roku 1963. „Space Oddity“ (1969) sa stal jeho prvým singlom v top 5 UK Singles Chart. Po období experimentovania sa znovu objavil v roku 1972 počas Glam rockovej éry so svojím okázalým Androgynným Alter egom – Ziggy Stardust. Postava bola v čele úspechu jeho singla „Starman“ a albumu *The Rise and Fall of Ziggy Stardust and the Spiders from Mars*, ktorý mu získal širokú popularitu. V roku 1975 sa Bowieho štýl radikálne posunul smerom k zvuku, ktorý charakterizoval pojmom „plastická duša“. Spočiatku odcudzil mnoho z jeho britských oddaných, ale získal svoj prvý veľký úspech v USA so singlom „Fame“ a albumom *Young Americans*. V roku 1976 hral v kultovom filme *Muž, ktorý spadol na Zem (The Man Who Fell to Earth)*, ktorý režíroval Nicolas Roeg. Tiež vydal album *Station to Station* (1976). V roku 1977 ešte viac zmiatol hudobné očakávania s albumom *Low*, ktorý bol naklonený k elektronickej hudbe. Je to jedna z troch spoluprác s Brianom Enom, ktoré sa stali známe ako „Berlínska trilógia“. Nasledovali albumy *"Heroes"* (1977) a *Lodger* (1979); oba albumy sa dostali do prvej päťky vo Veľkej Británii a získali trvalú chválu od hudobných kritikov.

Po nevyváženom komerčnom úspechu koncom 70. rokov 20. storočia dosiahol Bowie číslo jeden s viacerými projektmi: so singlom z roku 1980 – „Ashes to Ashes“, ďalej albumom *Scary Monsters (and Super Creeps)* a tiež s piesňou „Under Pressure“ (1981), na ktorej spolupracoval so skupinou Queen. Svoj komerčný vrchol dosiahol v roku 1983 vďaka albumu *Let's Dance*; titulná skladba albumu bola na vrchole britských aj amerických hitparád. V priebehu 90. a 2000. rokov Bowie pokračoval v experimentovaní s hudobnými štýlmi, vrátane industriálnej hudby a oldschool jungle. Tiež pokračoval v herectve; medzi jeho úlohy patrili napríklad Major Jack Celliers vo filme *Veselé Vianoce, pán Lawrence* (*Merry Christmas, Mr. Lawrence*; 1983), Jareth the Goblin King vo filme *Labyrinth* (1986), Pontius Pilát v *Poslednom pokušení Krista* (1988) a Nikola Tesla vo filme *Dokonalý trik* (2006). Po roku 2004 ukončil turné a jeho posledné živé vystúpenie bolo na charitatívnej akcii v roku 2006. V roku 2013 sa Bowie vrátil z desaťročnej prestávky a vydal album *The Next Day*. Hudobne zostal aktívny až do svojej smrti; zomrel na rakovinu pečene vo svojom dome v New Yorku, dva dni po svojich 69. narodeninách a vydaní svojho posledného albumu *Blackstar* (2016).

## Diskografia

Album

* *David Bowie* (1967)
* *Space Oddity* (1969)
* *The Man Who Sold The World* (1970)
* *Hunky Dory* (1971)
* *The Rise and Fall of Ziggy Stardust and Spiders From Mars* (1972)
* *Aladdin Sane* (1973)
* *Pin Ups* (1973)
* *Diamond Dogs* (1974)
* *Young Americans* (1975)
* *Station to Station* (1976)
* *Low* (1977)
* *"Heroes"* (1977)
* *Lodger* (1979)
* *Scary Monsters (and Super Creeps)* (1980)
* *Let's Dance* (1983)
* *Tonight* (1984)
* *Never Let Me Down* (1987)
* *Black Tie White Noise* (1993)
* *The Buddha of Suburbia* (1994)
* *1.Outside* (1995)
* *Earthling* (1997)
* *'hours...'* (1999)
* *Heathen* (2002)
* *Reality* (2003)
* *The Next Day* (2013)
* *Blackstar* (2016)

Single

* *Space Oddity* (1969)
* *Starman* (1972)
* *The Jean Genie* (1972)
* *Drive-Inn Saturday* (1973)
* *Sorrow* (1974)
* *Fame* (1975)
* *Young Americans* (1975)
* *Golden Years* (1976)

## Referencie

*Tento článok je čiastočný alebo úplný preklad článku David Bowie na anglickej Wikipédii (číslo revízie nebolo určené).*

|  |
| --- |
| **David Bowie** |
| Diskografia |
| **Štúdiové albumy:David Bowie* | *Space Oddity* | *The Man Who Sold The World* | *Hunky Dory* | *The Rise and Fall of Ziggy Stardust and Spiders from Mars* | *Aladdin Sane* | *Pin Ups* | *Diamond Dogs* | *Young Americans* | *Station to Station* | *Low* | *"Heroes"* | *Lodger* | *Scary Monsters (and Super Creeps) | Let's Dance | Tonight* | *Never Let Me Down* | *Black Tie White Noise* | *Outside* | *Earthling* | *'hours...'* | *Heathen* | *Reality* | *The Next Day* |
| **Tin MachineTin Machine* | *Tin Machine II* |
| **Kopcertné albumyDavid Live* | *Stage* | *Ziggy Stardust: The Motion Picture* | *Tin Machine Live: Oy Vey, Baby* | *Santa Monica '72* | *Bowie at the Beeb* | *LiveAndWell.com* |
| **SoundtrackyChristiane F.* | *Labyrinth* | *The Buddha of Suburbia* |
| **KompilácieChangesOneBowie* | *ChangesTwoBowie* | *The Best of Bowie* | *Rare* | *Sound + Vision* | *Changesbowie* | *The Singles Collection* | *The Best of 1969/1974* | *The Best of 1974/1979* | *All Saints* | *Best of Bowie* | *The Platinum Collection* | *The Best of 1980/1987* |
| **Kategórie**: David Bowie | Piesne Davida Bowieho | Filmy s Davidom Bowiem |